Junulara movado: mortinta aŭ reviviĝanta?
#000000
Ricevinte la novan Jarlibron, oni povas konsterniĝi pro la evidente pli kaj pli malaperantaj Landaj Sekcioj de TEJO. Ili perdas membrojn, pluraj fakte mortas. Ĉu la nova estraro de TEJO konscias la riskon?
#000001
Antaŭ iom da tempo mi aliĝis al la publika babilgrupo “TEJO telegrame” ĉe la rapidmesaĝilo Telegram. Fakte mi aliĝis al du, sed aktivado ene de la alia, nome “Esperantujo”, estas tro granda, mi nek kapablas mem ĉion legi nek volas ke en mia Telegram-konto amasiĝu miloj da nelegitaj mesaĝoj. “TEJO telegrame” estas ne tiom ekstreme aktiva, sed ja sufiĉe: babiladoj okazas vigle kaj regule – foje temas pri movadaj aferoj, foje ne. Imagu nur, kiom da celoj atingus la pli fruaj generacioj de TEJO-aktivintoj, se ili havus ne nur retpoŝton (jes ja, antaŭ certa tempopunkto oni eĉ tion ne havis), sed ankaŭ sociajn retojn kaj rapidmesaĝilojn.
#000002
Multe malpli bona kaj absolute ne salutinda estas la situacio en la landaj sekcioj (LS) de TEJO. Ricevinte la novan Jarlibron (fakte Gvidlibron kaj fakte ne nur novan, sed laŭ ĉiu ŝajno ankaŭ la lastan – peza suspiro), mi kun granda malĝojo informiĝis pri la plorinda stato de la aferoj “surloke”.
#000004
Estas listigitaj 48 Landaj Sekcioj (LSoj) de TEJO. Inter tiuj 9 jen “ne aktivas” jen “ne funkcias” (kia diferenco inter la du nocioj, ne klaras, kvankam tio ne gravas): Honkongo, Grekio, Haitio, Kanado, Kebekio, Litovio, Rumanio, Rusio kaj Serbio. Preskaŭ kvinono de la LS-oj ne aktivas, praktike ne ekzistas.
#000005
– Jes, kelkaj LSoj de TEJO bedaŭrinde ne estas tiom aktivaj, tamen kelkaj en la lastaj jaroj signife reviviĝis ankaŭ dank‘ al la helpo de TEJO. Mi persone devenas de du LSoj kiuj estis mortantaj, sed ni sukcesis partneriĝi en interesaj projektoj kunlabore kun TEJO kaj pro tio havis rimedojn trejni surlokajn aktivulojn kaj ĉefe kolekti novajn homfortojn dank‘ al interesaj aktivaĵoj kaj servoj (ekzemple fondusoj) kiujn ni povus subite proponi – komentas la situacion por Libera Folio la unua vicprezidanto de TEJO, Léon Kamenický. Konkretaj ekzemploj de “signife reviviĝintaj LSoj” ne estis menciitaj. Kamenický ankaŭ ne povis respondi, kiucele oni mencias en la Jarlibro la neaktivajn LSojn, argumentante, ke pri tio oni devus demandi la antaŭan estraron (eble prava aserto).
#000006
Ni revenu al la ciferoj.
#000007
El la restintaj 39 LSoj sep laŭafiŝe havas dek aŭ malpli da membroj. La ciferoj estas tro belaj por ne listigi ilin: Israelo – 10 membroj, Norvegio – 10, Hispanio – 9, Finnlando – 7, Britio – 6, Danio – 5, Aŭstrio – 2! En pluraj aliaj landoj la situacio estas preskaŭ same malbona. Ĉe kelkaj aliaj LSoj kvanto ne estas indikita. Grandan aŭ relative grandan kvanton de membroj – ekde 50 – havas malpli ol 10 LS.
#000008
Kiel dirite, en la babilgrupo de TEJO estas nemalmulte da esperantistoj, kiuj evidente estas junaj aŭ eĉ tre junaj. Ilia averaĝa lingvonivelo estas tre bona. Konsiderante, ke la babilgrupon partoprenas fakte nur tre malmultaj, oni povas diri, ke ĝenerale la kvanto de junaj Esperanto-parolantoj estas almenaŭ ne malalta. Esperanto kiel lingvo akiras pli kaj pli da novaj parolantoj, kio nur ĝojigas.
#000009
– Mi ŝatus kompreni la problemojn de ĉiuj [komitatanoj] kaj proksimigi la estraron de TEJO al ili. Certe ankaŭ la venonta IJK estas grava ŝlosilo: la pasinta IJK estis tre sukcesa kaj vekis multe da movademo – ni devas prizorgi tiun renovigitan emon agadi – diris al Libera Folio la nova ĝenerala sekretario de TEJO, Konstanze Schönfeld. Oni nur esperu, ke la novelektita estraro de TEJO, kiu prioritatis landan agadon kiel agaddirekton, efektive sukcesos ion ŝanĝi ĉi-rilate.
#000017
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000018
UEA instigas respondi ĝuste al EU-enketo
#000019
Jen ligilo por tiuj, kiuj volas rekte informiĝi pri tio kio okazas en "TEJO telegrame": 
Ankaŭ ekzistas grupo por paroli pri UEA: 
Kaj kanalo por rekte ricevi sciigojn pri novaj artikoloj de Libera Folio: 
#000025
La Kanada asocia ja ekzistas, ĉar en ĝi membras ĉiuj junaj membroj de KEA, sed ĝi havas estraron kaj neniel aktivas.
En la Kebekia asocio estas nek membro kaj estraro; sekve, mi dirus, ke ĝi ne funkcias.
#000026
Mi legis la artikolon kun intereso. Mankas al mi pluraj temoj:
– Kia estis la evoluo de la TEJO-sekcioj dum la pasintaj jardekoj? Rigardi nur kelkajn jarojn ne povas doni komprenon de la vera evoluo, ondumoj ĉe nombroj oftas, necesas vidi pli longe.
– Kiun influon havis la malapero de IS kaj AS? Estas ja tiel, ke la transiro al JES havis katastrofajn sekvojn: La nombro de partoprenantoj duoniĝis. La meza distanco al JES estas pli granda ol antaŭe al la pli proksima el IS kaj AS. La stilo de la JES varias de jaro al jaro pro la malsamaj kulturoj kaj teamoj en Germanio kaj Pollando; do ne ekzistas klara bildo ĉe parto de la publiko. La longa tempa distanco inter du aranĝoj en la sama lando ĝenas la konstantan laboron, malfacile formiĝas regulaj teamoj en la du landoj.
La malpli granda partoprenantaro de JES signifas, ke ankaŭ multe malpli da homoj edukiĝas kaj entuziasmiĝas pri Esperanto – ili mankas kiel aktivuloj en diversaj landoj. Do estas klare, ke tio ĝenas la laboron en tiuj landoj.
– Restas la demando, kial entute membri en (junulara) Esperanto-asocio en la nuna tempo? Kion tia membreco povas alporti?
– Eble temas pri tio, ke simple la tempo de membro-organizaĵoj pasis. Ni ja scias, ke ĉio en la mondo havas sian produkto-ciklon. Eble tio validas ankaŭ por ĝeneralaj Esperanto-organizaĵoj. Eble homoj opinias, ke indas formi ian ligitecon por atingi specifajn celojn (ekz. krei Duolingo-versiojn, Esperanto-vikipedion, Tatoeba-n, ViVo-n, organizi renkontiĝojn ktp.), sed ke ne estas klare, kial ekzistu tute ĝenerala Esperanto-asocio – ĉu plenkreskula, ĉu junulara. Eble la homoj eĉ ne "opinias" tiel, sed simple sentas kaj faras tiel, do ne vidas sencon en membriĝo. Kaj se mi vidas la grandan laboron kaj pensadon pri la diversaj membrokategorioj ĉe diversaj asocioj, mi demandas min, ĉu ne vere estus pli utile investi tiun energion rekte en Esperanto-laboron, sen pensadi pri tiom malnova modelo kiel membrecoj kaj asocioj...
#000028
Vi forgesas tre sukcesan SES en Slovakio kiu chiujare atingas inter 200 kaj 300 partoprenantojn kaj havas tre laudindan programon . Tie oni zorge elektas teamojn por instrui Esperanton je chiuj niveloj. Chiun oni testas kaj lau la kono decidas al kiu grupo tiu iros. Antautagmeze chiuj lernas kaj posttagmeze kaj vespere estas kulturamuzaj programoj similaj al aliaj renkontighoj. Kaj la loko (Slovakio) estas sufiche meza en Europo. Gejunuloj nuntempe ne bezonas ion ajn en la E-Movado krom la amikighadon kun samaghuloj. Do, ili ne alighas al TEJO se tiu ne ofertas atrakciajn renkontighojn. Membrigho al landaj asocioj estas ech pli malatrakcia. Siatempe ekzistis lokaj kluboj kaj junularaj societoj kie okazis vigla aktivado. Tio jam nenie plu ekzistas. Mi aktivis dum 20 jaroj en Studenta E-Klubo en Zagrebo kiu havis multajn sekciojn kaj fojfoje ghis 100 membrojn.
#000029
La kialo de tiu plorinda situacio estas simpla, laŭ mi. Junaj esperantistoj simple ne bezonas TEJO-n, ĉar ĝi povas doni al ili nenion interesan, allogan aŭ utilan, kion oni ne povas ricevi mem en nia epoko de interreto / sociaj retoj / mesaĝiloj. Por kio do oni malŝparu tempon kaj eble eĉ monon por membriĝi TEJO-n?
Saman problemon trafos baldaŭ ankaŭ UEA (eble tio jam okazas).
Esperantaj asocioj en ilia kutima formo iom post iom malmoderniĝas.
#000031
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000035
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000037
Aliĝi al 400 aliaj abonantoj
#000039